b'\n_START_ARTICLE_\nHiina Vabariigi valitsus\n_START_PARAGRAPH_\nHiina Vabariigi valitsus (hiina: \xe4\xb8\xad\xe8\x8f\xaf\xe6\xb0\x91\xe5\x9c\x8b\xe6\x94\xbf\xe5\xba\x9c; pinyin: Zh\xc5\x8dnghu\xc3\xa1 M\xc3\xadngu\xc3\xb3 Zh\xc3\xa8ngf\xc7\x94) asutati 1912. aastal Nanjingis, ajutise valitsuse president oli Sun Zhongshan. Valitsus kolis samal aastal Pekingisse, presidendiks sai Yuan Shikai. Valitsus j\xc3\xa4tkas seal tegevust rahvusvaheliselt tunnustatud Hiina valitsusena kuni 1928. aastani. Vabariikide perioodil oli mitmeid valitsusi, tihti \xc3\xbcksteisega pahuksis. Rahvuslik valitsus, mida juhtis Guomindang ja Sun Zhongshan, asutati algselt s\xc3\xb5jav\xc3\xa4elise valitsusena Guangzhous aastal 1917. P\xc3\xa4rast Suni surma aastal 1925, juhtis Chiang Kai-shek p\xc3\xb5hjaekspeditsiooni, liitis riigi \xc3\xbcheks ja rajas pealinna Nanjingi. See valitsus sai k\xc3\xbcll rahvusvaheliselt tunnustatud, kuid ei suutnud saavutada kontrolli kogu Qingi d\xc3\xbcnastia territooriumi \xc3\xbcle. 1931. aasta p\xc3\xb5hiseadus vahetati 1947. aastal v\xc3\xa4lja samal aastal vastu v\xc3\xb5etud Hiina Vabariigi p\xc3\xb5hiseadusega._NEWLINE_Uus p\xc3\xb5hiseaduslik valitsus kolis Taipeisse, Taiwani saarele aastal 1949, kuna oldi kaotamas Hiina kodus\xc3\xb5da. Hiina vabariigi valitsus on praegugi Taiwanil ning kontrollib mitmeid Hiina vabariigile kuuluvaid saari ja saarestikke. Valitsus on ajaloos \xc3\xbcldiselt olnud Guomindangi kontrolli all, kuid olukord on muutunud ning riigis on tekkinud mitme parteiga demokraatia.'